KLEIN KAROO EN OVERBERG | SAVANNA TOURS PTY LTD
KLEIN KAROO EN OVERBERG
6 tot 13 Oktober 2021
Hierdie 8-dag toer is nou vól opwinding. Dit is die tyd van die jaar dat die Klein Karoo en die gewilde Roete 62 amper net so skouspelagtig as Namakwaland is. Kom saam met ons en staan verstom deur die pragtige landskap, asemrowende bergpasse, blomme en vrugteboorde in volle blom.
Daar is ook besoeke aan 'n verskeidenheid interessante plekke soos Montagu, en 'n rit met 'n trekker en sleepwa teen die Langeberge uit en 'n smullekker potjiekos middagete. Ons gaan kuier ook by die mees Suidelike punt van Afrika by Kaap Agulhas.
Dan is dit ook tyd vir die jaarlikse besoek van die Noordkapper walvisse aan hierdie gebied Ons spandeer 3 nagte in die sprokie-mooie Arniston Hotel en in hierdie tyd is daar ook geleentheid by die nabygeleë Struisbaai vir 'n opsionele see-bootvaart vir diegene wat nog altyd hierdie reuse soogdiere van die oseaan van nader wou besigtig.